**Datum: 17.11.2022.**  **SAOPŠTENJE ZA MEDIJE**

**Budite dio sjajne priče koja se zove m:tel App takmičenje**

*Prijavite svoju ideju*

Svim srednjoškolcima iz BiH koji bi željeli da se oprobaju u programiranju ostalo je još nekoliko dana da prijave svoju ideju za **m:tel App takmičenje.**

Osim ljubavi prema ovoj popularnoj oblasti, mladi programeri imaju i dodatne razloge da učestvuju. Dobra ideja, znanje i trud mogu ih dovesti do jednog od pobjedničkih mjesta na državnom nivou gdje ih očekuje **priznanje, vrijedna nagrada i ulaznica za regionalno takmičenje**.

Prvi korak je da do **25. novembra 2022. godine** pošalju svoju ideju na formularu za prijavljivanje, na adresu **app.takmicenje@mtel.ba**. Nakon toga, potrebno je da do **27. januara 2023. godine** svoju ideju pretvore u funkcionalnu verziju aplikacije i dostave je na istu adresu.

Prolazak kroz cijeli proces takmičenja, svakako, za mlade ljude u obrazovnom procesu ima veliki značaj, budući da predstavlja neprocjenjivo iskustvo u realizaciji ideje, te uvida u ideje i znanja svojih vršnjaka.

Do sada, oni koji su učestvovali u takmičenju imali su priliku da budu dio jedne velike i interesantne priče, koja obećava nova znanja, nova poznanstva i lijepe nagrade.

„Lansirajte svoju ideju“ a sve detalje i potrebne informacije pronađite na [**mtel.ba**](https://mtel.ba/Press-centar/a31009-Otvoren-konkurs-za-novi-ciklus-m-tel-App-takmicenja.html) a sva dodatna pitanja pošaljite na **app.takmicenje@mtel.ba**!